Tiener tydens huisroof verkrag | Maroela Media
Tiener tydens huisroof verkrag
'n 18-jarige meisie is in haar ouerhuis in Welkom in die Vrystaat verkrag terwyl haar gesin tydens 'n huisroof aangehou is.
Sers. Mamello Mokhuoane, polisiewoordvoerder, het Donderdag gesê die voorval het Vrydag in Jerusalempark plaasgevind.
"Die tiener was besig om kos vir haar gesin te maak toe sy 'n klop aan die kombuisdeur gehoor het," het Mokhuoane gesê.
"Sy het die stem gehoor van een van die mense wat 'n kamer in hul agterplaas huur en die deur oopgemaak. Sy het toe gesien dat die huurder se hande met 'n gordel en T-hemp vasgebind is."
Die tiener het gepoog om die deur toe te maak, toe vier mans dit oopgedruk en toegang tot die huis verkry het.
"'n Verdagte het haar aan haar hare gegryp en op haar selfoon aangedring, waarna die groep haar en die huurder na die hoofslaapkamer gedwing het."
Die slagoffer se ma was in die hoofslaapkamer toe die groep haar daar oorval het. Die verdagtes het haar aangerand en op geld en haar selfoon aangedring.
"Die tiener se jonger broer het die rumoer in die hoofslaapkamer gehoor en gaan ondersoek instel. Die verdagtes het hom ook aangerand, waarna die ma, seun en huurder met verlengingskoorde vasgebind is."
Een van die mans het na bewering die meisie na 'n ander kamer geneem waar hy haar vasgebind en verkrag het. Haar pa het intussen by die huis aangekom en is ook deur die mans oorval en in die hoofslaapkamer vasgebind.
Die groep het met 'n bedrag geld, selfone, 'n skootrekenaar en elektriese ware van die toneel gevlug.
Die meisie kon daarin slaag om haarself los te maak en het by bure gaan aanklop om hulp.
Die Thabong-polisie is ontbied en 'n saak van verkragting en huisroof is aanhangig gemaak vir verdere ondersoek.
"Een van die verdagtes se selfone het op die toneel agterbly. Die slagoffer kon die man wat haar verkrag het op een van die selfoonfoto's identifiseer."
Die verkragtingsaak word deur die polisie se eenheid teen gesinsgeweld, kindermishandeling en seksuele misdrywe ondersoek.
Mokhuoane het gesê die ondersoek is in 'n gevorderde stadium.
misdaad Vrystaat Welkom
Raad wil Motsoeneng glo weer aanstel
Stem saam jou Hasie.
Dit is skandelik hier is net gahos in die land nie eers meer veilig by jou huis nie. Nee Nee Nee iets moet gedoen word
Wanneer gaan ons se dit is nou genoeg!!!
George, ons het dit al lankal gesê en sê dit nog elke dag maar ons wat dit sê is net te min om dit te stop.
Bàie sterkte aan die gesin. Hierdie insident sal vir jare 'n impak op hul lewe hê nie. Moontlik vir res van 'n lewe. Dink aan die ouers se hulpeloosheid toe hul besef hul dogter word verkrag. Al hierdie sinnelose geweldsdade vind plaas oor hier nie meer wet en orde in ons land is nie, en oor die straf 'n grap is. Mense sit skaars 5 jaar in tronk en dan ontvang hul nog gratis studie geleenthede ook. Stap daar uit met diplomas . Gratis en verniet.